
ΑΠΟ ΕΜΥ/ΕΜΚ
Ελληνικό, 31-10-2026/1200 B με ισχύ έως 03-11-2026/0159 B
Α.Α 16/2026, Επίπεδο: πορτοκαλί
ΠΡΟΣ: ΜΟΝΙΜΟΥΣ ΑΠΟΔΕΚΤΕΣ

ΕΚΤΑΚΤΟ ΔΕΛΤΙΟ ΕΠΙΔΕΙΝΩΣΗΣ ΚΑΙΡΟΥ

Πορτοκαλί προειδοποίηση
Έκδοση Σάββατο 31-10-2026 / 12:00 τοπική

Επιδείνωση του καιρού προβλέπεται από τις πρώτες ώρες
της Κυριακής (01-11-2026) τουλάχιστον μέχρι και τη Δευτέρα
(02-11-2026) κυρίως στα δυτικά, τα βόρεια καθώς και την
ανατολική νησιωτική χώρα με ισχυρές βροχές και
καταιγίδες, ενώ υπάρχει πιθανότητα τοπικών
χαλαζοπτώσεων.
Πιο συγκεκριμένα,
Κατά τόπους ισχυρές βροχές και καταιγίδες
προβλέπονται:
Την Κυριακή (01-11-2026)
α. Στα νησιά του Ιονίου από τις πρώτες ώρες έως το
μεσημέρι.
β. Στην Ήπειρο, τη δυτική Στερεά και τη δυτική και νότια
Πελοπόννησο από τις πρώτες πρωινές ώρες έως το
απόγευμα.
γ. Στην κεντρική και ανατολική Μακεδονία από τις
πρωινές ώρες έως αργά τη νύχτα.
δ. Στα νησιά του βορείου και ανατολικού Αιγαίου από τις
απογευματινές ώρες έως αργά τη νύχτα.
ε. Στα Δωδεκάνησα από το απόγευμα.

Τη Δευτέρα (02-11-2026)
α. Στα νησιά του Ιονίου, κατά διαστήματα, από τις
πρωινές ώρες.
β. Στην Ήπειρο, τη δυτική Στερεά και τη δυτική
Πελοπόννησο από το απόγευμα μέχρι αργά τη νύχτα.
γ. Στα Δωδεκάνησα, κατά διαστήματα, μέχρι τις βραδινές
ώρες.

Μπορείτε να έχετε μια γενική εικόνα για την εξέλιξη
του καιρού, μέσα από την ιστοσελίδα της ΕΜΥ (oldportal.emy.gr).
Το παρόν Έκτακτο Δελτίο θα ανανεωθεί σε 12 ώρες.
Ενημερωθείτε και μέσω των επίσημων προειδοποιήσεων
του Meteoalarm σε Ελλάδα και Ευρώπη.

Η Προϊσταμένη βάρδιας

Αναστασία Τυράσκη

Ο Αναπλ. Δντης ΕΜΚ

Παύλος Σεναρέλης

